ئەکوامان (فیلم)
ئەکوامان () فیلمێکی سووپەرھیرۆی ئەمریکییە لە ساڵی ٢٠١٨ لە دەرھێنانی جەیمز وان. سیناریۆی ئەم فیلمە لەلایەن ویل بیل؛ لەسەر بنەمای کارەکتەرێک بە ھەمان ناو، لەلایەن کۆمپانیای دی سی کۆمیکسەوە نووسراوە. فیلمی ئاکوامان شەشەم فیلمە لە گەردوونی سینەمایی دی سی، و کۆمپانیای وارنەر برۆس بەرپرسیار بوو لە بەرھەمھێنان و بڵاوکردنەوەی. جەیسۆن مۆموا ڕۆڵی سەرەکی فیلمەکەی بینیوە و پاتریک ویلسۆن و ئەمبەر ھیرد و ویلم دافۆ و دۆلف لوندگرێن و یەحیا عەبدولمەتین و نیکۆڵ کیدمانیش لەنێو ئەکتەرەکانی دیکەی فیلمەکەدان. دوای فیلمی باتمان دژی سوپەرمان: کازیوەی دادپەروەری و دەستەی دادپەروەری, ئەمە سێیەم فیلمە کە کارەکتەری ئاکوامان تێیدا ئامادەیە و ھەروەھا یەکەم فیلمی سەربەخۆیە بۆ کارەکتەرەکە.

تەوەری دروستکردنی فیلم لەسەر بنەمای کارەکتەری ئاکوامان بۆ یەکەمجار لە ساڵی ٢٠٠٤ وروژێنرا، بەڵام سەرەڕای ھەوڵە جۆراوجۆرەکان، پڕۆژەی فیلمەکە بۆ چەندین ساڵ دواخرا. لە مانگی ئابی ٢٠١٤، ویل بیل و کەرت جۆنستێد بەکرێگیران بۆ ئەوەی ھەریەکەیان سیناریۆیەکی جیاواز لەسەر بنەمای کارەکتەرەکە بنووسن. ھەواڵی کۆتایی بەرھەمھێنانی فیلمەکە لە مانگی تشرینی دووەمی ٢٠١٤ ڕاگەیەندرا. پاشان لە مانگی نیسانی ٢٠١٥ جەیمس وان واژووی لەسەر دەرھێنانی پڕۆژەکە کرد و ڕاگەیەندرا کە سیناریۆی بەیل لە قۆناغی پەرەپێداندایە. وێنەگرتنی فیلمەکە لە ٢ی ئایاری ٢٠١٧ لە ئوسترالیا دەستیپێکرد. زۆربەی فیلمەکە لە ستۆدیۆیەکدا وێنەگیراوە کە دەکەوێتە شاری گۆڵد کۆست. ھەروەھا کەنەدا، ئیتاڵیا و مەغریب شوێنی دیکەی فیلمەکەن. وێنەگرتنی لە ٢١ی تشرینی یەکەمی ٢٠١٧ تەواو بوو.

فیلمەکە لە ٢٦ی تشرینی دووەمی ٢٠١٨ لە لەندەن بۆ یەکەمجار نمایشکرا، ھەروەھا لە ٢١ی کانوونی دووەمی ٢٠١٨ بە شێوەی سێ ڕەھەندی و ئایماکس لە ئەمریکا لەلایەن کۆمپانیای وارنەر برۆسەوە نمایشکرا. ئاکوامان زۆربەی کاردانەوەی ئەرێنی بەخۆیەوە بینی. دەرھێنانی جەیمس وان و نواندنی مۆمۆا و ویڵسن لەلایەن ڕەخنەگرانەوە ستایشی زۆریان لێکرا. فیلمی ئاکوامان لە سەرانسەری جیھاندا یەک ملیار و ١٠٠ ملیۆن دۆلاری بەدەستھێناوە بە بوودجەی ٢٠٠–١٦٠ ملیۆن دۆلار. فیلمی ئاکوامان پێنجەم فیلمی داھاتی ساڵی ٢٠١٨ و زۆرترین داھاتی فیلمی گەردوونی سینەمایی دی سی و نۆیەمین فیلمی سووپەرھیرۆیە لە مێژوودا و ٢٢ھەمین فیلمە لە مێژووی سینەمادا کە زۆرترین داھاتی بەدەستھێناوە.

درێژەی ئەم فیلمە بە ناوی ئاکوامان و دوورگە ونبووەکە بڕیارە لە ٢٥ی کانوونی دووەمی ٢٠٢٣ نمایش بکرێت، وەک یەکەم فیلم، دەیڤید لێسلی جۆنسن بەرپرسیارە لە نووسینی سیناریۆکە و جەیمس وان بەرپرسی دەرھێنانە.

کورتە 
لە ساڵی ١٩٨٥ لە ویلایەتی مەین، تۆماس کاری پارێزەری مەنارە توانی ئەتلانا، شاژنی ئەتلانتیس (کە لە ھاوسەرگیرییەکی ڕێکخراو ھەڵاتووە) لە زریانێکدا ڕزگار بکات. عاشق دەبن و کوڕێکیان دەبێت بە ناوی ئارسەر، ئەرثەر دەنێردرێت بۆ ژێر شانشینی ژێردەریای ئەتلانتیس، بۆ ڕیگریکردن لە نێوان جەنگی زەریاو وشکانی.

ڕۆڵەکان 
 جەیسن مۆمۆا وەک ئارسەر کاری/ئاکوامان
 پاتریک ویڵسن وەک ئۆرێم ماریوس/ مامۆستای زەریایی
 ئەمبر ھێرد وەک مێرا
 ویلم دافۆ وەک نیودیس ڤۆڵکۆ
 یەحیا عەبدولمەتین وەک دەیڤید کەین / بلاک مانتا
 تێمۆرا مۆریسۆن وەک تۆماس کاری
 دۆلف لوندگرێن وەک نێریۆس
 نیکۆڵ کیدمان وەک ئەتلانا
 مایکل بیچ وەک جێس کەین
 گراھام مەکتاڤیش وەک ئەتلان
 ڕاندال پارک وەک ستیڤن شین

سەرچاوەکان 

ئەو فیلمانەی لە ماساشوستس دانراون
ئەو فیلمانەی لە دوورگەکان داندراون
ئەو فیلمانەی لە بیابانەکاندا ڕوودەدەن
فیلمەکان کە لە ئیتاڵیا داندراون
فیلمەکان کە لە ویلایەتی مەین داندراون
ئەو فیلمانەی لە زەریای ھیندی دانراون
فیلمەکان کە لە زەریای ئەتڵەسیدا ڕوودەدەن
فیلمەکان دەربارەی خێزانە شاھانەکان
فیلمەکانی وارنەر برۆس
فیلمە ئەمریکییەکان
فیلمە ئەکشنییە سەرکێشییە ئەمریکییەکان
فیلمە سووپەرھێرۆکانی دەیەی ٢٠١٠
فیلمەکانی ئایماکس
فیلمە ئەمریکییەکان دەربارەی تۆڵەسەندنەوە
فیلمەکان بە زمانی ئینگلیزی
فیلمەکانی ٢٠١٨
فیلمە ئەمریکییەکانی دەیەی ٢٠١٠
فیلمەکان بە زمانی ئینگلیزی لە دەیەی ٢٠١٠
فیلمەکانی فۆڕ دی ئێکس
فیلمەکان کە لە ستۆدیۆکانی ڤیلەیج ڕۆدشۆ وێنەیان گیراوە